CELEX: 62012CN0017
Language: et
Date: 2012-01-16 00:00:00
Title: Kohtuasi C-17/12: Eelotsusetaotlus, mille on esitanud Supremo Tribunal Administrativo (Portugal) 16. jaanuaril 2012 — TVI Televisão Independente, S.A. versus Fazenda Pública

31.3.2012   
            
            
               ET
            
            
               Euroopa Liidu Teataja
            
            
               C 98/12
            
         Eelotsusetaotlus, mille on esitanud Supremo Tribunal Administrativo (Portugal) 16. jaanuaril 2012 — TVI Televisão Independente, S.A. versus Fazenda Pública
   (Kohtuasi C-17/12)
   2012/C 98/18
   Kohtumenetluse keel: portugali
   
      Eelotsusetaotluse esitanud kohus
   
   Supremo Tribunal Administrativo
   
      Põhikohtuasja pooled
   
   
      Kaebuse esitaja: TVI Televisão Independente, S.A.
   
      Vastustaja: Fazenda Pública
   
      Eelotsuse küsimused
   
   
               1.
            
            
               Kas reklaamimaks, mida kaebuse esitaja tasub maksu kinnipidajana reklaamijate eest vastavalt dekreetseaduse nr 227/2006 artikli 50 lõikele 1, kuulub käibemaksuga maksustatava summa hulka direktiivi 77/388/EMÜ (1) artikli 11 A osa lõike 1 punkti a mõttes [praegu nõukogu 28. novembri 2006. aasta direktiivi (2) artikkel 73], eeskätt seetõttu, et see on „kauba tarnimise ja teenuste osutamise puhul kõik tasuna käsitatav, mille tarnija […] nimetatud tarnete eest on saanud või saab”?
            
         
               2.
            
            
               Kas reklaamimaksu, mida kaebuse esitaja tasub maksu kinnipidajana reklaamijate eest ja mis on tema raamatupidamisdokumentides kajastatud kolmandale isikule kuuluval vahekontol tuleb käsitada direktiivi 77/388/EMÜ artikli 11 A osa lõike 3 punkti c mõttes [praegu nõukogu 28. novembri 2006. aasta direktiivi artikli 79 punkt c] summana, „mille maksukohustuslane saab ostjalt või kliendilt tagasimaksena viimase nimel ja eest tehtud kulude katteks ning on raamatupidamisdokumentides kajastatud vahekontol”?
            
         
               3.
            
            
               Kas sellest järeldub, et kaebuse esitaja poolt reklaamimaksuna tasutud summad peaksid kuuluma käibemaksuga maksustatava summa hulka?
            
         
      (1)  Nõukogu 17. mai 1977. aasta kuues direktiiv 77/388/EMÜ, kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas (EÜT L 145, lk 1; EÜT eriväljaanne 09/01, lk 23).
   
      (2)  Nõukogu 28. novembri 2006. aasta direktiiv 2006/112/EÜ, mis käsitleb ühist käibemaksusüsteemi (ELT L 347, lk 1).